stanford-oval/wikipedia huggingface dataset:
พระครูปัญญาวุฒิสุนทร (คุน ปญฺญาวุฑฺโฒ)
ถึงแก่มรณภาพ

พระครูปัญญาวุฒิสุนทร ท่านได้มรณภาพลงอย่างสงบด้วยโรคชรา ณ โรงพยาบาลสุรินทร์   วันที่15 เดือนธันวาคม พ.ศ. 2559 เวลา 11.59 น.
| ก่อนหน้า |  | พระครูปัญญาวุฒิสุนทร (คุน ปญฺญาวุฑฺโฒ) |  | ถัดไป |
| --- | --- | --- | --- | --- |
| เริ่มตำแหน่ง |  |  เจ้าอาวาสวัดแสงบูรพา   (2517-2559) |  | พระครูบูรพากิจจาทร |
| พระครูบรรณสารโกวิท   (แป  สุปญฺโญ) |  | เจ้าคณะอำเภอเมืองสุรินทร์-กิ่งอำเภอเขวาสินรินทร์  (2544-2550) |  | พระครูปัญญาวุฒิสุนทร (คุน ปญฺญาวุฑฺโฒ) |
| พระครูปัญญาวุฒิสุนทร (คุน ปญฺญาวุฑฺโฒ) |  | เจ้าคณะอำเภอเมืองสุรินทร์   (2550-2554) |  | พระครูวิมลขันติธรรม (อภิสิทธิ์ ขนฺติสาโร) |
| พระครูบรรณสารโกวิท (แป  สุปญฺโญ) |  | ที่ปรึกษาเจ้าคณะอำเภอเมืองสุรินทร์   (2554-2559) |  | พระครูอนุวัตปัญญาภรณ์ (หาด ปญฺญาวโร) |
ภาพพัดยศสมณศักดิ์เปรียญธรรม  6 ประโยค
พระญาณรักขิต (แผน โสภโณ)

| พระญาณรักขิต (แผน โสภโณ) |
| --- | --- |
ชื่ออื่น: พระคุณท่าน ท่านเจ้าคุณพระญาณรักขิต (แผน โสภโณ)
ส่วนบุคคล
เกิด: 20 กุมภาพันธ์ 2495 (73 ปี)
นิกาย: ธรรมยุติกนิกาย
การศึกษา: น.ธ.เอก,ม.6
ตำแหน่งชั้นสูง
ที่อยู่: วัดโสภณพัฒนาราม (ภูปูนในฝัน) บ้านดงบัง ตำบลมหาไชย อำเภอสมเด็จ จังหวัดกาฬสินธุ์
อุปสมบท: พ.ศ. 2516
พรรษา: 52
ตำแหน่ง: เจ้าคณะจังหวัดกาฬสินธุ์ (ธรรมยุติกนิกาย),ผู้รักษาการแทนเจ้าอาวาสวัดโสภณพัฒนาราม (ภูปูนในฝัน) บ้านดงบัง ตำบลมหาไชย อำเภอสมเด็จ จังหวัดกาฬสินธุ์
พระญาณรักขิต (แผน โสภโณ) ปัจจุบันดำรงตำแหน่งทางพระสังฆาธิการ เจ้าคณะจังหวัดกาฬสินธุ์ (ธรรมยุติกนิกาย),ผู้รักษาการแทนเจ้าอาวาสวัดโสภณพัฒนาราม (ภูปูนในฝัน) บ้านดงบัง ตำบลมหาไชย อำเภอสมเด็จ จังหวัดกาฬสินธุ์,ประธานคณะกรรมการคณะสงฆ์ธรรมยุติจังหวัดกาฬสินธุ์
ชาตภูมิ

พระญาณรักขิต (แผน โสภโณ) นามเดิมชื่อนายแผน นามสกุล ภูนาสี
บิดาชื่อ นายไล่ นามสกุลภูนาสี
มารดาชื่อ นางจันทร์ นามสกุลภูนาสี
เกิดเมื่อวันที่20 เดือนกุมภาพันธ์ พ.ศ.2495
ณ บ้านเลขที่ 172 หมู่ 9 บ้านนากุง ตำบลเว่อ ปัจจุบัน​คือ ตำบลเขาพระนอนอำเภอยางตลาด จังหวัดกาฬสินธุ์
การบรรพชา และอุปสมบท

การบรรพชา อุปสมบท เมื่อเดือนพฤษภาคม พ.ศ.2516 โดยมี พระครูพินิตวินัยกรรม (ไกร อิสฺสโร) วัดวีระวงศาวาส เป็นพระอุปัชฌาย์ ได้รับฉายานามว่า โสภโณ
การศึกษา/วิทยฐานะ

สอบไล่ได้นักธรรมชั้นเอก สำนักงานแม่กองธรรมสนามหลวง
สำเร็จการศึกษาระดับมัธยมศึกษาชั้นปีที่6
งานปกครองคณะสงฆ์

พ.ศ. 2523 เป็นเจ้าอาวาสวัดวีระวงศาวาสตำบลสมเด็จ อำเภอสมเด็จ จังหวัดกาฬสินธุ์
พ.ศ. 2530 - พ.ศ. 2546 เป็นเจ้าคณะอำเภออำเภอสมเด็จ (ธรรมยุติกนิกาย)
พ.ศ. 2546 เป็นรองเจ้าคณะจังหวัดกาฬสินธุ์ (ธรรมยุติกนิกาย)
เป็นผู้รักษาการแทนเจ้าอาวาสวัดโสภณพัฒนาราม (ภูปูนในฝัน) บ้านดงบัง ตำบลมหาไชย อำเภอสมเด็จ จังหวัดกาฬสินธุ์
พ.ศ. 2566 เป็นเจ้าคณะจังหวัดกาฬสินธุ์ (ธรรมยุติกนิกาย) (10 พฤษภาคม พ.ศ. 2566)
งานด้านการศึกษา

พ.ศ. 2523 เป็นเจ้าสำนักศาสนศึกษา (นักธรรม-ธรรมศึกษา,บาลี-บาลีศึกษา) วัดวีระวงศาวาส ตำบลสมเด็จ อำเภอสมเด็จ จังหวัดกาฬสินธุ์
เป็นผู้จัดการโรงเรียนสมเด็จปริยัติ (โรงเรียนพระปริยัติธรรม แผนกสามัญศึกษา) วัดวีระวงศาวาส ตำบลสมเด็จ อำเภอสมเด็จ จังหวัดกาฬสินธุ์
พ.ศ. 2566 เป็นเจ้าสำนักเรียนคณะจังหวัดกาฬสินธุ์ (ธรรมยุต) (นักธรรม-ธรรมศึกษา,บาลี-บาลีศึกษา)
งานด้านการเผยแผ่

พ.ศ. 2549 เป็นเจ้าสำนักปฏิบัติธรรมประจำจังหวัดกาฬสินธุ์ (ธรรมยุต) แห่งที่ ๑๔ ชื่อว่า สำนักปฏิบัติธรรมประจำจังหวัดกาฬสินธุ์ (ธรรมยุต) แห่งที่ ๑๔ ตั้งอยู่ที่ วัดวีระวงศาวาส ตำบลสมเด็จ อำเภอสมเด็จ จังหวัดกาฬสินธุ์
โดยมี  พระครูพัฒนาการวิจิตร  อายุ ๕๓พรรษา ๓๓  น.ธ. เอก เจ้าอาวาสวัดวีระวงศาวาส และรองเจ้าคณะจังหวัดกาฬสินธุ์ (ธรรมยุต) เป็นเจ้าสำนัก
ประธานคณะทำงานโครงการ“หมู่บ้านรักษาศีล 5” ตามแนวนโยบายของเจ้าพระคุณสมเด็จพระมหารัชมังคลาจารย์ (ช่วง วรปุญฺโญ) อดีตผู้ปฏิบัติหน้าที่สมเด็จพระสังฆราช,อดีตประธานกรรมการมหาเถรสมาคม และแนวพระดำริในสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก สมเด็จพระสังฆราชพระองค์ที่ 20 ประธานกรรมการมหาเถรสมาคม โครงการหมู่บ้านรักษาศีล5 ของคณะสงฆ์ธรรมยุติจังหวัดกาฬสินธุ์
งานด้านสาธารณูปการ

เป็นบุกเบิกก่อสร้างก่อตั้ง วัดโสภณพัฒนาราม (ภูปูนในฝัน) บ้านดงบัง ตำบลมหาไชย อำเภอสมเด็จ จังหวัดกาฬสินธุ์
เป็นผู้อุปถัมภ์ก่อสร้างก่อตั้ง วัดเฉลิมทุ่งสว่าง (ในความอุปถัมภ์พระญาณรักขิต (หลวงปู่แผน โสภโณ) ตำบลลำพาน อำเภอเมืองกาฬสินธุ์ จังหวัดกาฬสินธุ์
รางวัลเชิดชูเกียรติคุณ

พ.ศ. 2563 ได้รับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา ประเภท ส่งเสริมการศึกษาพระพุทธศาสนา สาขา การศึกษาพระปริยัติธรรม แผนกธรรม แผนกบาลี  กรมการศาสนา กระทรวงวัฒนธรรม
ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดำเนินเป็นการส่วนพระองค์พระราชทานรางวัลเสาเสมาธรรมจักร ประจำปี พ.ศ. 2563 – 2564  ในวันพุธที่ 23 กุมภาพันธ์ พ.ศ. 2565 เวลา 17.00 น. ณ ศาลาพระราชศรัทธา วัดปทุมวนาราม เขตปทุมวัน กรุงเทพมหานคร
สมณศักดิ์,พัดยศ

พ.ศ.2526  ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้นเป็น พระครูสัญญาบัตร ในราชทินนามที่ พระครูพัฒนาการวิจิตร      (มหาเถรสมาคม จัดลำดับชั้นพัดยศสมณศักดิ์ให้เป็นพระครูสัญญาบัตร เจ้าคณะตำบลชั้นตรี)
พ.ศ.2530 ได้รับพระบัญชาสมเด็จพระสังฆราชเลื่อนสมณศักดิ์เป็น พระครูสัญญาบัตร เจ้าคณะอำเภอชั้นโท ในราชทินนามเดิม
พ.ศ.2531 ได้รับพระบัญชาสมเด็จพระสังฆราชเลื่อนสมณศักดิ์เป็น พระครูสัญญาบัตร เจ้าคณะอำเภอชั้นเอก ในราชทินนามเดิม
พ.ศ.2536 ได้รับพระบัญชาสมเด็จพระสังฆราชเลื่อนสมณศักดิ์เป็น พระครูสัญญาบัตร เจ้าคณะอำเภอชั้นพิเศษ ในราชทินนามเดิม
พ.ศ.2550 ได้รับพระบรมราชโองการโปรดพระราชทานสัญญาบัตรตั้งสมณศักดิ์ขึ้นเป็น พระราชาคณะชั้นสามัญยก ในราชทินนามที่ พระญาณรักขิต (5 ธันวาคม พ.ศ.2550)
พ.ศ. 2566 ปรับลำดับชั้นสมณศักดิ์พัดยศ ให้ตรงตามตำแหน่งทางคณะสงฆ์เจ้าคณะจังหวัด เป็นพระราชาคณะชั้นสามัญยก เจ้าคณะจังหวัด ในราชทินนามเดิมที่ พระญาณรักขิต(10 พฤษภาคม พ.ศ. 2566)
อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น

| ชื่อเต็ม อังกฤษ: Convention on the Prevention of Marine Pollution by Dumping of Wastes and Other Matter - ไทย: อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น |
| --- | --- |
แผนที่แสดงประเทศที่ลงนาม
วันลงนาม: 29 ธันวาคม ค.ศ. 1972
ที่ลงนาม: ลอนดอนในสหราชอาณาจักร
วันมีผล: 30 สิงหาคม ค.ศ. 1975
ผู้ลงนาม: สนธิสัญญาสากล
อนุสัญญาว่าด้วยการป้องกันมลพิษทางทะเลเนื่องจากการทิ้งวัสดุเหลือใช้และวัสดุอย่างอื่น หรือเรียกสั้น ๆ ว่า อนุสัญญาลอนดอน หรือ LC '72 หรือย่อว่า ทิ้งขยะกลางทะเล (อังกฤษ: Convention on the Prevention of Marine Pollution by Dumping of Wastes and Other Matter หรือ Convention on the Prevention of Marine Pollution by Dumping of Wastes and Other Matter หรือ London Convention หรือ LC '72 หรือ Marine Dumping) คือสนธิสัญญาเพื่อการควบคุมมลพิษทางทะเลที่เกิดจากการทิ้งของเสียหรือขยะ โดยการสนับสนุนข้อตกลงระดับภูมิภาคในการเพิ่มเติมอนุสัญญาหลัก สาระสำคัญของสนธิสัญญาครอบคลุมการจงใจทิ้งขยะโดยเรือ, ยานบิน และแท่นเจาะน้ำมันกลางทะเล และไม่ครอบคลุมสิ่งที่ทิ้งลงทะเลจากสิ่งที่ตั้งอยู่บนแผ่นดินเช่นจากท่อ หรือของเสียอันเกิดจากการเดินเรือ หรือ การตั้งสิ่งของในทะเลโดยวัตถุประสงค์อื่นที่ไม่ใช่เพื่อการทิ้ง ที่ไม่ขัดกับจุดประสงค์ของอนุสัญญา อนุสัญญามีผลบังคับใช้เมื่อวันที่ 29 ธันวาคม ค.ศ. 1972 โดยมีภาคี 81 ชาติ
พระพรหมวชิรญาณโสภณ

| พระพรหมวชิรญาณ​โสภณ (เลี่ยม ฐิตธมฺโม) |
| --- | --- |
คำนำหน้าชื่อ: พระเดชพระคุณ
ชื่ออื่น: พระอาจารย์เลี่ยม
ส่วนบุคคล
เกิด: 5 พฤศจิกายน พ.ศ. 2484 (83 ปี)
นิกาย: มหานิกาย
การศึกษา: นักธรรมชั้นเอก
ตำแหน่งชั้นสูง
ที่อยู่: วัดหนองป่าพง อุบลราชธานี
อุปสมบท: 22​ เมษายน​ พ.ศ. 2504
พรรษา: 63
ตำแหน่ง: เจ้าอาวาสวัดหนองป่าพง ที่ปรึกษา​เจ้าคณะ​ภาค​ ๑๐
พระพรหมวชิรญาณโสภณ​ นามเดิม เลี่ยม จันทำ ฉายา ฐิตธมฺโม เป็นพระราชาคณะเจ้าคณะรอง ฝ่ายวิปัสสนาธุระ ดำรงตำแหน่งเจ้าอาวาสวัดหนองป่าพงสืบต่อจากพระโพธิญาณเถร (ชา สุภทฺโท) ด้วยอุปนิสัยมักน้อย สันโดษ ถ่อมตน จึงเป็นที่เคารพของพุทธศาสนิกชนจำนวนมาก เมื่อครั้งหลวงพ่อชาอาพาธหนัก ได้ขอให้พระอาจารย์เลี่ยม รับตำแหน่งเจ้าอาวาสแทน เป็นเหตุให้ท่านดำรงตำแหน่งตั้งแต่นั้นเป็นต้นมา
ประวัติ > ชาติกำเนิด

พระพรหมวชิรญาณโสภณ นามเดิม เลี่ยม จันทำ เกิดเมื่อวันที่ 5 พฤศจิกายน พ.ศ. 2484 ตรงกับวันพุธ แรม 2 ค่ำ เดือน 12 ปีมะเส็ง ที่บ้านโคกจาน ตำบลทุ่งไชย อำเภออุทุมพรพิสัย จังหวัดศรีสะเกษ บิดาชื่อนายเพ็ง จันทำ มารดาชื่อนางเป้ง จันทำ มีพี่น้องทั้งหมด 6 คน โดยท่านเป็นคนที่ 4
ประวัติ > อุปสมบท

พระอาจารย์เลี่ยม ได้อุปสมบทเป็นพระภิกษุ เมื่อปี พ.ศ 2504 โดยมีพระครูถาวรชัยเขต เป็นพระอุปัชฌาย์ พระทิพย์ เป็นพระกรรมวาจาจารย์ และพระจันลา เป็นพระอนุสาวนาจารย์
และสามารถสอบได้นักธรรมชั้นเอกในปี 2507
ประวัติ > ปฏิบัติกรรมฐาน

ในปี 2512 พระอาจารย์เลี่ยม ได้ออกเดินทางเสาะแสวงหาครูบาอาจารย์เพื่อเรียนรู้ธรรม จนได้มาพบสำนักของพระโพธิญาณเถร (ชา สุภทฺโท)  วัดหนองป่าพง ซึ่งเป็นวัดที่ร่มรื่น สะอาดสะอ้าน  เสนาสนะมีระเบียบเรียบร้อย ดูแล้วเย็นใจ และได้กราบนมัสการหลวงพ่อชา ขอฝากตัวเป็นศิษย์ ในการนี้เอง หลวงพ่อชา ท่านได้เมตตาเปลี่ยนบริขารทุกอย่างให้หมด
ระเบียบปฏิบัติของหลวงพ่อชา ถือว่าเข้มงวดมาก แต่หลวงพ่อเลี่ยมก็ไม่ได้ย่อท้อแต่อย่างใด เพราะเคยฝึกมาตั้งแต่สมัยอยู่ที่วัดเดิม ซึ่งถือว่าตรงกับรูปแบบของตัวเองมากกว่าที่จะสร้างความยุ่งยากในฝึกฝน  เพื่อเข้าถึงแก่นแท้ของพระศาสนา ด้วยความพากเพียร แม้แต่ในวันพระก็ถือ เนสัชชิก คือ การไม่นอนตลอดคืน ก็อยู่ได้อย่างสบาย จนจิตรู้สึกสว่างไสวและมีความสุขจากการปฏิบัติธรรม
สมณศักดิ์

พ.ศ. 2544 เป็นพระราชาคณะชั้นสามัญยก ฝ่ายวิปัสสนาธุระ ในราชทินนามที่ พระวิสุทธิสังวรเถร
พ.ศ. 2549 เป็นพระราชาคณะชั้นราช ฝ่ายวิปัสสนาธุระ ในราชทินนามที่ พระราชภาวนาวิกรม อุดมธรรมสิทธิ์ มหาคณิสสร บวรสังฆาราม คามวาสี
พ.ศ. 2564 เป็นพระราชาคณะชั้นเทพ ฝ่ายวิปัสสนาธุระ ในราชทินนามที่ พระเทพวชิรญาณ ภาวนาวิธานโกศล วิมลศาสนกิจจาทร มหาคณิสสร บวรสังฆาราม คามวาสี
พ.ศ. 2567 เป็นพระราชาคณะเจ้าคณะรอง ฝ่ายวิปัสสนาธุระ ในราชทินนามที่ พระพรหมวชิรญาณโสภณ วิมลสีลาจารวินิฐ วิปัสสนานุสิฐคณาจารย์ ไพศาลศาสนกิจดิลก สาธกธรรมวิจิตร มหาคณิสสร บวรสังฆาราม คามวาสี
พระเมธีวัชรบัณฑิต (หรรษา ธมฺมหาโส)

| พระเมธีวัชรบัณฑิต (หรรษา ธมฺมหาโส) |
| --- | --- |
ชื่ออื่น: เจ้าคุณหรรษา,ป.ธ.6
ส่วนบุคคล
เกิด: 15 มิถุนายน พ.ศ. 2515 ตำบลสวาย อำเภอปรางค์กู่ จังหวัดศรีสะเกษ (52 ปี)
นิกาย: มหานิกาย
การศึกษา: น.ธ.เอก,ป.ธ.6,พธ.บ.(ปรัชญา),ศศ.ม.(พุทธศาสนศึกษา),พธ.ด.(พระพุทธศาสนา)
ตำแหน่งชั้นสูง
ที่อยู่: วัดใหม่ (ยายแป้น) กรุงเทพมหานคร
ตำแหน่ง: เจ้าอาวาสวัดใหม่ (ยายแป้น) ผู้อำนวยการวิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย
ศาสตราจารย์ ดร. พระเมธีวัชรบัณฑิต (หรรษา ธมฺมหาโส) ป.ธ.6 เป็นพระราชาคณะชั้นสามัญเปรียญ ปัจจุบันดำรงตำแหน่งทางพระสังฆาธิการ  เป็นเจ้าอาวาสวัดใหม่ (ยายแป้น) กรุงเทพมหานคร และมีตำแหน่งในสถาบันการศึกษาเป็น ผู้รักษาการในตำแหน่งผู้อำนวยการวิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย
ชาตภูมิ

พระเมธีวัชรบัณฑิต (หรรษา ธมฺมหาโส) ป.ธ.6 ป.ธ.6,ศ.,ดร. นามเดิมชื่อ หรรษา นามสกุล นิธิบุณยากร เกิดเมื่อวันที่15 เดือนมิถุนายน พ.ศ. 2515 ณ บ้านเลขที่ 26/1 หมู่ 5 บ้านท่าคอยนาง ตำบลสวาย อำเภอปรางค์กู่ จังหวัดศรีสะเกษ
การศึกษา/วิทยฐานะ

เปรียญธรรม 6 ประโยค สำนักงานแม่กองบาลีสนามหลวง
นักธรรมชั้นเอก สำนักงานแม่กองธรรมสนามหลวง
พ.ศ. 2541 ปริญญาตรี พุทธศาสตรบัณฑิต สาขาวิชาปรัชญา มหาวิทยาลัยมหาจุฬาลงกรณราชวิทยาลัย
พ.ศ. 2544 ปริญญาโท ศิลปศาสตรมหาบัณฑิต สาขาวิชาพุทธศาสนศึกษา มหาวิทยาลัยธรรมศาสตร์
พ.ศ. 2548 ปริญญาเอก พุทธศาสตรดุษฎีบัณฑิต สาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย
งานปกครองบริหารกิจการคณะสงฆ์

พ.ศ. 2542 ได้รับการแต่งตั้งจากเจ้าอาวาส ให้ดำรงตำแหน่งเป็น เลขานุการวัดใหม่ (ยายแป้น) กรุงเทพมหานคร
พ.ศ. 2544 ได้รับการแต่งตั้งให้ดำรงตำแหน่งทางพระสังฆาธิการเป็น ผู้ช่วยเจ้าอาวาสวัดใหม่ (ยายแป้น) กรุงเทพมหานคร
พ.ศ. 2565 ได้รับการแต่งตั้งให้ดำรงตำแหน่งเป็น ผู้รักษาการแทนเจ้าอาวาสวัดใหม่ (ยายแป้น) กรุงเทพมหานคร
พ.ศ. 2566 ได้รับการแต่งตั้งให้ดำรงตำแหน่งทางพระสังฆาธิการเป็น เจ้าอาวาส ประเภทวัดราษฎร์ วัดใหม่ (ยายแป้น) กรุงเทพมหานคร
งานด้านการศึกษา

เป็นผู้อำนวยการวิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย
เป็นอาจารย์ประจำ หลักสูตรสาขาวิชาสันติศึกษา มหาวิทยาลัยมหาจุฬาลงกรณราชวิทยาลัย
เป็นเจ้าสำนักศาสนศึกษา (พระปริยัติธรรมแผนก นักธรรม-บาลี,ธรรมศึกษา-บาลีศึกษา) วัดใหม่ (ยายแป้น) กรุงเทพมหานคร
งานด้านสาธารณูปการ

บูรณะปฏิสังขร อุโบสถ ศาลาการเปรียญ กุฏิสงฆ์  ที่ชำรุดทรุดโทรม
รางวัลเกียรติคุณ

ประกาศเกียรติคุณศิษย์เก่าดีเด่น มหาวิทยาลัยมหาจุฬาลงกรณราชวิทยาลัย
เข็มประกาศเกียรติคุณของสถาบันพระปกเกล้า
รางวัลผู้ทำคุณประโยชน์แก่พระพุทธศาสนา (เสาเสมาธรรมจักร) กรมการศาสนา กระทรวงวัฒนธรรม
รางวัลลูกดีเด่นแห่งชาติ ผู้มีความกตัญญูกตเวทีอย่างสูง วันแม่แห่งชาติ ประจำปี 2557
รางวัลเชิดชูเกียรติ “คนดีศรีสะเกษ” ประจำปี 2563
สมณศักดิ์,พัดยศ

พ.ศ.- รับพระราชทานทรงตั้งเปรียญธรรม 6 ประโยค มีสมณศักดิ์พัดยศทางวิชาการเปรียญธรรม ที่ พระมหาหรรษา ธมฺมหาโส
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในการทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
พ.ศ. 2565 ได้รับแต่งตั้งจาก พระเดชพระคุณพระพรหมโมลี (สุชาติ ธมฺมรตโน) ผู้รักษาการแทนเจ้าอาวาสพระอารามหลวง วัดปากน้ำ ภาษีเจริญ กรุงเทพมหานคร ให้ดำรงตำแหน่งสมณศักดิ์พัดยศ ฐานานุกรม ในพระราชาคณะชั้นธรรม ท่านเจ้าคุณพระธรรมวัชรบัณฑิต (สมจินต์ สมฺมาปญฺโญ) ผู้ช่วยเจ้าอาวาสพระอารามหลวงวัดปากน้ำ ภาษีเจริญ กรุงเทพมหานคร ฐานานุศักดิ์ในราชทินนามที่ พระครูปลัดปัญญาวรวัฒน์
พ.ศ. 2566 มีพระบรมราชโองการพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่ พระเมธีวัชรบัณฑิต,(สป.)(28 มิถุนายน พ.ศ. 2566)
วัดพุทธวนาราม (จังหวัดมหาสารคาม)

| วัดพุทธวนาราม |
| --- | --- |

ชื่อสามัญ: วัดพุทธวนาราม, วัดป่าวังน้ำเย็น
ที่ตั้ง: ตำบลเกิ้ง อำเภอเมืองมหาสารคาม จังหวัดมหาสารคาม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพุทธวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ บ้านวังน้ำเย็น ตำบลเกิ้ง อำเภอเมืองมหาสารคาม จังหวัดมหาสารคาม มีที่ดินตั้งวัดกว่า 30 ไร่
วัดพุทธวนาราม หรือ วัดป่าวังน้ำเย็น สร้างขึ้นโดยพระอาจารย์สุริยันต์ โฆสปัญโญ ผู้เป็นลูกศิษย์ของ หลวงปู่คำพันธ์ โฆสปัญโญ ตั้งแต่ปี พ.ศ. 2549 โดยญาติโยมชาวมหาสารคามและทานธนบดีผู้มีจิตศรัทธา มีความเลื่อมใสศรัทธา ร่วมบริจาคที่ดินบริเวณที่ตั้งวัดป่าวังน้ำเย็นในปัจจุบัน จนกระทั่งได้รับการยกฐานะเป็นวัดอย่างถูกต้องเมื่อวันที่ 22 พฤศจิกายน พ.ศ. 2555 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562
จุดเด่นของวัด คือ เจดีย์ศรีมหาสารคาม องค์ใหญ่สีทอง รวมถึงศาลาการเปรียญไม้ขนาดใหญ่ซึ่งใช้เสาไม้ถึง 112 ต้น  หอระฆังไม้สักขนาดใหญ่ รวมไปถึงอุโบสถไม้ตะเคียนทอง ภายในวัดยังเป็นที่ประดิษฐานพระพุทธรูปทรงเครื่องที่สร้างจากทองคำบริสุทธิ์ 5 องค์ น้ำหนักกว่า 14 กิโลกรัม ซึ่งวัดจะนำออกแห่รอบเมืองในงานทอดกฐินเป็นประจำทุกปี พระพุทธมหาจักรพรรดิหน้าตัก 5 นิ้ว เนื้อทองคำบริสุทธิ์
พระพุทธรูปปางประทานพร น
าคปรก ไม้สักทอง
พระบาทสมเด็จพระจอมเกล้าเจ้าอยู่หัว

พระบาทสมเด็จพระจอมเกล้าเจ้าอยู่หัว (18 ตุลาคม พ.ศ. 2347 – 1 ตุลาคม พ.ศ. 2411) เป็นพระมหากษัตริย์สยาม รัชกาลที่ 4 แห่งราชวงศ์จักรีและเป็นพระมหากษัตริย์รัชกาลที่ 48 ตามประวัติศาสตร์ไทย ครองราชย์ตั้งแต่วันที่ 2 เมษายน พ.ศ. 2394 กระทั่งสวรรคตใน พ.ศ. 2411
พระบาทสมเด็จพระจอมเกล้าเจ้าอยู่หัวเป็นพระราชโอรสพระองค์ที่ 43 และเป็นลำดับที่ 2 ในพระบาทสมเด็จพระพุทธเลิศหล้านภาลัยกับสมเด็จพระศรีสุริเยนทราบรมราชินี ในช่วงรัชกาล สยามรู้สึกถึงแรงกดดันจากการล่าอาณานิคมของชาติตะวันตก พระบาทสมเด็จพระจอมเกล้าเจ้าอยู่หัวจึงทรงรับเอานวัตกรรมตะวันตกมาและริเริ่มพัฒนาประเทศของพระองค์ให้ทันสมัย ทั้งในด้านเทคโนโลยีและวัฒนธรรม จนทำให้พระองค์ได้รับพระสมัญญานามว่า "พระบิดาแห่งวิทยาศาสตร์และเทคโนโลยี" และพระองค์ยังทรงเป็น 1 ใน 8 สมเด็จพระบูรพกษัตริย์สยามที่ทรงเป็น “มหาราช” ในประเทศไทย
พระบาทสมเด็จพระจอมเกล้าเจ้าอยู่หัวยังสถาปนาพระอนุชาของพระองค์ คือ เจ้าฟ้าจุฑามณี กรมขุนอิศเรศรังสรรค์ เป็นพระมหากษัตริย์พระองค์ที่ 2 โดยได้ประกอบพิธีบวรราชาภิเษกในปี พ.ศ. 2394 เป็นพระบาทสมเด็จพระปิ่นเกล้าเจ้าอยู่หัว โดยพระบาทสมเด็จพระจอมเกล้าเจ้าอยู่หัวมีพระราชดำรัสว่าพระบาทสมเด็จพระปิ่นเกล้าเจ้าอยู่หัวควรได้รับการถวายความเคารพเสมอด้วยพระองค์ (ดังที่สมเด็จพระนเรศวรมหาราชทรงกระทำกับพระอนุชาคือสมเด็จพระเอกาทศรถ เมื่อ พ.ศ. 2135) ในรัชกาลนี้อำนาจของตระกูลบุนนาคมาถึงจุดสูงสุด กลายเป็นตระกูลขุนนางที่มีอำนาจสูงสุดในสยาม
พระราชประวัติ > ขณะทรงพระเยาว์

พระราชโอรสองค์ที่ 43 ในพระบาทสมเด็จพระพุทธเลิศหล้านภาลัย ที่พระราชสมภพแต่สมเด็จพระศรีสุริเยนทราบรมราชินี ทรงพระราชสมภพเมื่อวันพฤหัสบดี ขึ้น 14 ค่ำ เดือน 11 ปีชวด ฉศก จ.ศ. 1166 ซึ่งตรงกับวันที่ 18 ตุลาคม พ.ศ. 2347 ณ พระราชวังเดิม ซึ่งเป็นที่ประทับของสมเด็จพระราชบิดา เมื่อครั้งยังดำรงพระอิสริยยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร โดยพระนามก่อนการมีพระราชพิธีลงสรงเฉลิมพระนามว่า "ทูลกระหม่อมฟ้าใหญ่"
พระองค์มีพระเชษฐาและพระอนุชาร่วมพระราชมารดา รวมทั้งสิ้น 3 พระองค์ ได้แก่ สมเด็จเจ้าฟ้าชาย (สิ้นพระชนม์เมื่อประสูติ) สมเด็จฯ เจ้าฟ้ามงกุฎ และสมเด็จฯ เจ้าฟ้าจุฑามณี (ภายหลังได้รับการสถาปนาขึ้นเป็น พระบาทสมเด็จพระปิ่นเกล้าเจ้าอยู่หัว) พระองค์จึงเป็นสมเด็จพระเจ้าลูกยาเธอเจ้าฟ้าพระองค์แรกที่มีพระชนม์ในพระบาทสมเด็จพระพุทธเลิศหล้านภาลัย
เมื่อสมเด็จพระบรมชนกนาถเสด็จขึ้นครองสมบัติเป็นพระมหากษัตริย์รัชกาลที่ 2 แห่งพระบรมราชจักรีวงศ์แล้ว พระองค์ได้เสด็จเข้ามาอยู่ภายในพระบรมมหาราชวัง จนกระทั่ง พ.ศ. 2355 พระองค์มีพระชนมายุได้ 9 พรรษา จึงได้จัดการพระราชพิธีลงสรงเพื่อเฉลิมพระนามเจ้าฟ้าอย่างเป็นทางการ พระราชพิธีในครั้งนี้พระบาทสมเด็จพระพุทธเลิศหล้านภาลัยมีพระราชดำริว่า พระราชพิธีโสกันต์เจ้าฟ้าได้ทำเป็นอย่างมีแบบแผนอยู่แล้ว แต่การพระราชพิธีลงสรงตั้งพระนามเจ้าฟ้าครั้งกรุงศรีอยุธยายังหาได้ทำเป็นแบบอย่างลงไม่ รวมทั้ง ผู้ใหญ่ที่เคยเห็นพระราชพิธีดังกล่าวก็แก่ชราเกือบจะหมดตัวแล้ว เกรงว่าแบบแผนพระราชพิธีจะสูญไป พระองค์จึงทรงพระกรุณาโปรดเกล้าฯ ให้สมเด็จเจ้าฟ้า กรมหลวงพิทักษมนตรีและเจ้าพระยาศรีธรรมาธิราช (บุญรอด บุณยรัตพันธุ์) เป็นผู้อำนวยการพระราชพิธีลงสรงในครั้งนี้เพื่อเป็นแบบแผนของพระราชพิธีลงสรงสำหรับครั้งต่อไป พระราชพิธีในครั้งนี้จึงนับเป็นพระราชพิธีลงสรงครั้งแรกในสมัยกรุงรัตนโกสินทร์ โดยทูลกระหม่อมฟ้าใหญ่ได้รับการเฉลิมพระนามตามพระสุพรรณบัฏว่า "สมเด็จพระเจ้าลูกยาเธอ เจ้าฟ้ามงกุฎ สมมุติเทวาวงษ์ พงษ์อิศรกระษัตริย์ ขัติยราชกุมาร" ในปี พ.ศ. 2359 พระองค์มีพระชนมายุครบ 13 พรรษา สมเด็จพระบรมชนกนาถมีพระราชดำรัสจัดให้ตั้งการพระราชพิธีโสกันต์ตามแบบอย่างพระราชพิธีโสกันต์เจ้าฟ้าที่มีมาแต่รัชสมัยพระบาทสมเด็จพระพุทธยอดฟ้าจุฬาโลกมหาราช โดยได้สร้างเขาไกรลาสจำลองไว้บริเวณหน้าพระที่นั่งดุสิตมหาปราสาท
พระองค์ทรงศึกษาอักษรสยามในสำนักสมเด็จพระพุทธโฆษาจารย์ (ขุน) วัดโมลีโลกยารามราชวรวิหาร ตั้งแต่เมื่อครั้งยังประทับ ณ พระราชวังเดิม นอกจากนี้ ยังทรงศึกษาวิชาคชกรรมกับเจ้าพระยาศรีธรรมาธิราช รวมทั้ง ทรงฝึกการใช้อาวุธต่าง ๆ ด้วย
พระราชประวัติ > ผนวช

เมื่อพระองค์มีพระชนมายุครบ 14 พรรษา จึงทรงออกผนวชเป็นสามเณร โดยมีการสมโภชที่พระที่นั่งอมรินทรวินิจฉัย แล้วแห่ไปผนวช ณ พระอุโบสถ วัดพระศรีรัตนศาสดาราม โดยมีสมเด็จพระอริยวงษญาณ (มี) เป็นพระอุปัชฌาย์และสมเด็จพระญาณสังวร (สุก) เป็นพระอาจารย์ หลังจากนั้นได้เสด็จไปประทับอยู่ ณ วัดมหาธาตุยุวราชรังสฤษฎิ์ราชวรมหาวิหาร ผนวชจนออกพรรษาแล้วจึงทรงลาผนวช รวมเป็นระยะเวลาประมาณ 7 เดือน เมื่อพระองค์ทรงพระเจริญวัยขึ้นแล้วพระบาทสมเด็จพระพุทธเลิศหล้านภาลัยโปรดให้พระองค์เสด็จออกไปประทับ ณ พระราชวังเดิม
เมื่อพระองค์มีพระชนมายุ 21 พรรษา จึงจะผนวชเป็นพระภิกษุ แต่ในระหว่างนั้นช้างสำคัญของบ้านเมืองถึง  2 ช้างได้แก่ พระยาเศวตไอยราและพระยาเศวตคชลักษณ์เกิดล้มลง รวมทั้งสมเด็จพระเจ้าน้องนางเธอ เจ้าฟ้ากรมหลวงเทพวดี พระขนิษฐาในพระบาทสมเด็จพระพุทธเลิศหล้านภาลัยสิ้นพระชนม์ ทำให้พระบาทสมเด็จพระพุทธเลิศหล้านภาลัยไม่สำราญพระราชหฤทัย จึงไม่ได้จัดพิธีผนวชอย่างใหญ่โต โปรดให้มีเพียงพิธีอย่างย่อเท่านั้น โดยให้ผนวช ณ วัดพระศรีรัตนศาสดาราม โดยมีสมเด็จพระอริยวงษญาณ (ด่อน) เป็นพระอุปัชฌาย์ พระองค์ได้รับพระนามฉายาว่า "วชิรญาโณ" หรือ "วชิรญาณภิกขุ" แล้วเสด็จไปประทับแรมที่วัดมหาธาตุ 3 วัน หลังจากนั้น จึงเสด็จไปจำพรรษาที่วัดราชาธิวาสราชวรวิหาร ซึ่งพระบาทสมเด็จพระพุทธเลิศหล้านภาลัยเคยประทับอยู่เมื่อผนวช
ในขณะที่ผนวชอยู่นั้น พระบาทสมเด็จพระพุทธเลิศหล้านภาลัยเสด็จสวรรคต พระเจ้าลูกยาเธอ กรมหมื่นเจษฎาบดินทร์ พระราชโอรสพระองค์ใหญ่ในพระบาทสมเด็จพระพุทธเลิศหล้านภาลัยเสด็จขึ้นครองราชย์สมบัติ พระองค์ทรงตัดสินพระทัยที่จะดำรงสมณเพศต่อไป ในระหว่างที่ผนวชอยู่นั้นได้เสด็จออกธุดงค์ไปยังหัวเมืองต่าง ๆ ทำให้ทรงคุ้นเคยกับสภาพความเป็นอยู่ของอาณาประชาราษฏร์อย่างแท้จริง พระองค์ทรงพระราชอุตสาหะวิริยะเรียนภาษาอังกฤษจนทรงเขียนได้ ตรัสได้ ทรงเป็นนักปราชญ์รอบรู้ ทำให้พระองค์ทรงมีความรอบรู้เท่าทันต่อเหตุการณ์ของโลกตะวันตกเป็นอย่างดี พระองค์ทรงผนวชตั้งแต่ปี พ.ศ. 2367 จนถึงลาผนวชเพื่อรับการขึ้นครองราชย์ เป็นเวลารวมที่บวชเป็นภิกษุทั้งสิ้น 27 พรรษา (ขณะนั้นพระชนมายุ 48 พรรษา) 
หมายเหตุ; เวลาที่ผนวชเป็นสามเณร 7 เดือน
คณะธรรมยุติกนิกาย หลังจากการลาผนวชของพระวชิรญาณเถระยังคงเจริญรุ่งเรืองต่อไป เพราะได้พระมหากษัตริย์เป็นผู้อุปถัมภ์ และมีผู้นำที่เข้มแข็งคือ กรมหมื่นบวรรังษีสุริยพันธ์ ต่อมาได้รับการสถาปนาเป็นสมเด็จพระมหาสมณเจ้า กรมพระยาปวเรศวริยาลงกรณ์เป็นผู้ครองบังคับบัญชาคณะธรรมยุติกนิกาย
พระราชประวัติ > ครองราชย์

เมื่อพระบาทสมเด็จพระนั่งเกล้าเจ้าอยู่หัวเสด็จสวรรคตในวันที่ 2 เมษายน พ.ศ. 2394 พระราชวงศ์และเสนาบดีมีมติเห็นชอบให้ถวายราชสมบัติแก่พระภิกษุเจ้าฟ้ามงกุฎ วชิรญาณเถระ จึงได้ให้สมเด็จเจ้าพระยาบรมมหาประยูรวงศ์ (ดิศ บุนนาค) ไปเฝ้าพระภิกษุเจ้าฟ้ามงกุฎ ณ วัดบวรนิเวศราชวรวิหาร แต่พระองค์ยังไม่ทรงลาผนวชและตรัสว่าต้องอัญเชิญสมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ขึ้นครองราชย์ด้วย เนื่องจากพระองค์เห็นว่าเป็นผู้ที่ควบคุมกำลังทหารเป็นอันมากได้
พระองค์ทรงลาผนวชเมื่อวันที่ 6 เมษายน ซึ่งตรงกับวันจักรี และทรงรับการบรมราชาภิเษกเมื่อวันที่ 15 พฤษภาคม ซึ่งตรงกับวันวิสาขบูชาของปีนั้น และทรงได้รับการเฉลิมพระปรมาภิไธยโดยย่อว่า พระบาทสมเด็จพระปรเมนทรมหามงกุฎฯ พระจอมเกล้าเจ้าอยู่หัว และมีพระนามเต็มตามจารึกในพระสุบรรณบัฏว่า
"พระบาทสมเด็จพระปรเมนทรมหามงกุฎสุทธิ สมมุติเทพยพงศวงศาดิศรกษัตริย์ วรขัตติยราชนิกโรดม จาตุรันตบรมมหาจักรพรรดิราชสังกาศ อุภโตสุชาติสังสุทธิเคราะหณี จักรีบรมนาถ อดิศวราชรามวรังกูร สุจริตมูลสุสาธิตอุกฤษฐวิบูลย บุรพาดูลยกฤษฎาภินิหารสุภาธิการรังสฤษดิ ธัญญลักษณ วิจิตรโสภาคสรรพางค์ มหาชโนตมางคประนตบาทบงกชยุคคล ประสิทธิสรรพสุภผลอุดม บรมสุขุมาลยมหาบุรุษยรัตน ศึกษาพิพัฒนสรรพโกศล สุวิสุทธิวิมลศุภศีลสมาจารย์ เพ็ชรญาณประภาไพโรจน์ อเนกโกฏิสาธุ คุณวิบุลยสันดาน ทิพยเทพวตาร ไพศาลเกียรติคุณอดุลยพิเศษ สรรพเทเวศรานุรักษ์เอกอัครมหาบุรุษ สุตพุทธมหากระวี ตรีปิฎกาทิโกศล วิมลปรีชามหาอุดมบัณฑิต สุนทรวิจิตรปฏิภาณ บริบูรณ์คุณสาร สัสยามาทิโลกยดิลก มหาปริวารนายกอนันต์ มหันตวรฤทธิเดช สรรพพิเศษ สิรินธรมหาชนนิกรสโมสรสมมติ ประสิทธิวรยศมโหดมบรมราชสมบัติ นพปดลเศวตฉัตราดิฉัตร สิริรัตโนปลักษณมหาบรมราชาภิเศกาภิษิต สรรพทศทิศวิชิตวิไชย สกลมไหศวรินมหาสยามินทร มเหศวรมหินทร มหาราชาวโรดม บรมนารถชาติอาชาวศรัย พุทธาทิไตรรัตนสรณารักษ์ อุกฤษฐศักดิอัครนเรศราธิบดี เมตตากรุณาสีตลหฤทัย อโนปมัยบุญการสกลไพศาลมหารัษฎาธิเบนทร ปรเมนทรธรรมมิกมหาราชาธิราช บรมนารถบรมบพิตร พระจอมเกล้าเจ้าอยู่หัว "
พร้อมกันนี้ พระองค์ทรงสถาปนาสมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลมีพระราชพิธีบวรราชาภิเษกเมื่อวันที่ 25 พฤษภาคม และทรงรับพระบวรราชโองการ ให้พระเกียรติยศเสมอด้วยพระเจ้าแผ่นดินองค์ที่ 2 โดยได้รับการเฉลิมพระปรมาภิไธยว่า พระบาทสมเด็จพระปิ่นเกล้าเจ้าอยู่หัว ส่วนในฝ่ายสมณศักดิ์นั้น พระองค์ทรงพระกรุณาโปรดเกล้าฯ เลื่อนพระเจ้าบรมวงศ์เธอ กรมหมื่นนุชิตชิโนรส โดยทรงตั้งพิธีมหาสมณุตมาภิเษกขึ้นเป็นกรมสมเด็จพระปรมานุชิตชิโนรส ทรงสมณศักดิ์เป็นสมเด็จพระสังฆราชเมื่อวันที่ 1 สิงหาคม เป็นต้น